САЩ, ако се допусне срокът на действие на мерките да изтече.
 (120)
 В това отношение Комисията разгледа производствения капацитет и свободния капацитет в САЩ, вероятните ценови равнища на вноса от САЩ при липсата на антидъмпингови мерки и тяхното въздействие върху промишлеността на Съюза, включително подбиването на цените при липсата на антидъмпингови мерки.
 5.1. Производствен капацитет и свободен капацитет в САЩ
 (121)
 Както е описано в раздел 3.3.4 по-горе, количествата, които могат да бъдат изнасяни от производители на биодизел в САЩ, са значителни в сравнение с размера на пазара на Съюза. В действителност свободният капацитет представлява 18 % от потреблението на Съюза по време на РПРП. Поради това Комисията стигна до заключението, че наличният свободен капацитет е значителен.
 5.2. Вероятни ценови равнища на вноса от САЩ при липсата на антидъмпингови мерки
 (122)
 Както е описано в раздел 3.3.2 по-горе, предвид сегашното ценово поведение на експортните пазари на трети държави, производителите в САЩ са изнасяли за основните си трети пазари на цени, по-ниски от цените на вътрешния пазар в САЩ. Освен това, както е посочено в съображения 77—78 по-горе, тези цени също така подбиват цените на промишлеността на Съюза на пазара на Съюза средно с 6,4 %. Поради това, като се има предвид равнището на цените на износа от САЩ за други трети пазари, износът за Съюза е потенциално много по-привлекателен за износителите в САЩ. Освен това, както е посочено в раздел 3.3.6 по-горе, пазарът на Съюза е много привлекателен, тъй като е най-големият в света и на него съществуват значителни съюзни и национални стимули за потребление на биодизел.
 5.3. Вероятно въздействие върху промишлеността на Съюза
 (123)
 Поради това, ако се допусне срокът на действие на мерките да изтече, значителните обеми дъмпингов биодизел от САЩ биха упражнили много силен натиск за понижаване на цените в Съюза и биха имали значително въздействие върху икономическото състояние на промишлеността на Съюза. В резултат на това е вероятно производството и обемите на продажбите на промишлеността на Съюза да намалеят, а малките печалби, постигани понастоящем от промишлеността, да се превърнат в загуби.
 (124)
 Комисията направи допълнителна оценка на възможното въздействие на вноса чрез моделиране на два възможни сценария, ако се допусне срокът на действие на мерките да изтече, а именно 1) рязко увеличение на вноса от САЩ и 2) спад на цените в ЕС поради засилената конкуренция, при равни други условия.
 (125)
 При първия сценарий Комисията моделира две възможни равнища на внос от САЩ. При първия вариант бе предположено, че вносът от САЩ ще достигне до обемите си през минали периоди (по време на първоначалния РП (20)), т.е. 1,1 млн. тона. В резултат на увеличението на вноса от САЩ и последващия спад в продажбите на промишлеността на ЕС рентабилността на промишлеността на ЕС би спаднала с 0,14 процентни пункта, т.е. от + 2,84 % на + 2,70 %. При втория вариант бе взето предвид много значителното увеличение на размера на пазара на ЕС от 6,6 млн. тона по време на първоначалния РП на 17 млн. тона по време на РПРП (+ 158 %). В този контекст Комисията